ROMÂNIA

JUDEŢUL CLUJ

COMUNA VALEA IERII

CONSILIUL LOCAL

H O T Ă R Â R E

privind stabilirea cuantumului indemnizaţiei lunare pentru participarea consilierilor locali la şedinţele Consiliului Local Valea Ierii şi ale

comisiilor de specialitate ale acestuia

Consiliul Local Valea Ierii întrunit în şedinţă ordinară la data de 29 august 2019,

Având în vedere Referatul de aprobare cu nr. 2304 din 20.08.2019 la Proiectul de hotărâre privind stabilirea cuantumului indemnizaţiei lunare pentru participarea consilierilor locali la şedinţele Consiliului Local Valea Ierii şi ale comisiilor de specialitate ale acestuia, propus de Primarul comunei Valea Ierii, domnul Duma Gabriel-Alexandru, însoţit de raportul cu nr. 2305/20.08.2019 și de avizul Comisiei de specialitate nr. 1 din cadrul consiliului local;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 40 din Legea-cadru privind salarizarea personalului plătit din fonduri publice nr. 153/2017;

În conformitate cu prevederile art. 212 alin (1) – (3) din Ordonanța de urgență a Guvernului nr. 57/2019 privind Codul administrativ;

În baza prevederilor art. 129, alin.(2), lit.a), alin.(3), lit.a) din Ordonanța de urgență a Guvernului nr. 57/2019 privind Codul administrativ;

În temeiul competențelor stabilite prin art. 196 alin. (1), lit. a) din Ordonanța de urgență a Guvernului nr. 57/2019 privind Codul administrativ;

H O T Ă R Ă Ș T E:

 **Art. 1. (1)** Indemnizaţia lunară pentru participarea consilierilor locali la şedinţele ordinare ori la şedinţele extraordinare ale Consiliului Local Valea Ierii şi ale comisiilor de specialitate ale acestuia se stabilește în cuantum de 10% din indemnizaţia lunară a Primarului comunei Valea Ierii, stabilită în conformitate cu prevederile legislației în vigoare.

 **(2)** Indemnizaţia lunară stabilită conform alineatului (1) se acordă doar dacă consilierii locali participă la cel puţin o şedinţă a Consiliului Local Valea Ierii şi o şedinţă a comisiei de specialitate, pe lună, desfăşurate în condiţiile legii.

 **Art. 2.** La data comunicării prezentei hotărârii se abrogă prevederile Hotărârii Consiliului Local Valea Ierii nr.37/24.08.2017 privind completarea Regulamentului de organizare și funcționare al Consiliului Local al comunei Valea Ierii, referitoare la indemnizația consilierilor locali.

**Art. 3.** Cu punerea în aplicare a prevederilor prezentei hotărâri se încredinţează primarul Comunei Valea Ierii, prin Compartimentul Financiar-Contabil.

**Art. 4.** Prezenta hotărâre se comunică prin intermediul secretarului comunei, în termenul prevăzut de lege, Compartimentului Financiar-Contabil precum şi Prefectului Judeţului Cluj şi se aduce la cunoştinţă publică prin afișare la sediul Primăriei Valea Ierii şi pe pagina de internet „www.e-comune.ro/primaria-valea-ierii-cj ".

 Președinte de ședință, Contrasemnează:

 Mirela Duma Secretar,

 Nelia-Crenguța Mariș

**Nr.30 din 29.08.2019**

*Prezenta hotărâre a fost adoptată cu respectarea prevederilor legale privind majoritatea de voturi, astfel:7 voturi “pentru” și \_0\_ voturi ”împotrivă”.Consilieri locali prezenţi: 7 din totalul de 9 consilieri locali în funcţie.*